b'\n_START_ARTICLE_\nB\xc3\xb8rek\n_START_PARAGRAPH_\nB\xc3\xb8rek (tyrkisk:B\xc3\xb6rek) er den generelle betegnelsen p\xc3\xa5 en popul\xc3\xa6r gruppe av tyrkiske pai og bakeprodukter som lages av tynn filodeig (ogs\xc3\xa5 kjent som yufka), men ogs\xc3\xa5 av gj\xc3\xa6rdeig og forekommer i mange ulike varianter og fasonger . Disse fylles med alt fra ulike ostetyper, oftest fetaost, til kj\xc3\xb8ttdeig, poteter, egg og ulike gr\xc3\xb8nnsaker som spinat. B\xc3\xb8rek stammer opprinnelig fra Tyrkia, men finnes ogs\xc3\xa5 i ulike varianter i Sentral-Asia og omr\xc3\xa5der som tidligere var underlagt Det osmanske riket, spesielt p\xc3\xa5 Balkan.'